જીએસટી આવવાથી પ્રાથમિક તબક્કામાં મોંઘવારી વધશે. સરકારની આવક પણ વધશે. વર્ષ ર૦૦૬ પહેલાં સેલ્સ ટેકસમાંથી આવક થતી હતી તે વેટ આવ્યા પછી વધી છે. આ જ વસ્તુ વેટમાંથી જીએસટીમાં જઈએ છીએ ત્યારે ઊંચા ટેકસ ભારણના કારણે સરકારને ખૂબ જ મોટો ફાયદો થશે. તેમણે વધુમાં જણાવ્યું કે ઘણી ચીજવસ્તુઓ અને સેવાઓ પર પહેલાં ઓછા રેટ હતા તે હવે ઊંચા રેટમાં આવતાં મોંઘી થઈ જશે, સર્વિસ ટેક્સમાં વર્ષમાં બે વાર રિટર્ન ભરવાનાં થતાં હતાં તે હવે ૩૭ રિટર્ન ભરવાનાં થશે ઓનલાઈન પ્રોસિજરના કારણે નાના વેપારીને સુવિધા મળવી મુશ્કેલ છે, ઈન્ફ્રાસ્ટ્રકચરનો અભાવ છે તો બીજી બાજુ જીએસટી આવવાથી ફાયદો એ છે કે ડિપાર્ટમેન્ટમાં ચક્કર લગાવવા પડતાં હતાં તે ઓનલાઈન થતાં ઘણું ઓછું થઈ જશે, સાથે-સાથે ભ્રષ્ટાચાર પણ ઓછો થશે તથા નવી રોજગારીની તકો વધશે. વિશ્વના ૧પ૦થી વધુ દેશોમાં જીએસટીનો અમલ થાય છે. સરકારે મોંઘવારી કે ફુગાવો અંકુશમાં આવે તે માટે કોઈ જ પગલાં લીધાં નથી તથા આ અંગે વિચારણા ચાલતી હોય તેવું હાલ લાગતું નથી. જીએસટી આવ્યા બાદ શરૂઆતનાં પાંચ વર્ષમાં રાજ્યને નુકસાની પેટે વળતર આપવામાં આવનાર છે.